गंजबसौदा, विजय रघुवंशी। विदिशा में बीती शाम से हो रही भारी बारिश के चलते बेतवा नदी का जलस्तर बढ़ गया है जिसके चलते नदी के दोनों पुलों पर बाढ़ का पानी भर गया है। इसको देखते हुए सिटी कोतवाली पुलिस और क्षेत्रीय पुलिस ने बैरिकेड लगाकर रास्ता बंद कर दिया है। दोनों ही पुलों पर पुलिस ने सुरक्षा व्यवस्था लगा दी है साथ ही आमजनो से पुल पर आने की सख्त मनाही दी है। पुल बंद होने से ट्रैफिक जाम की स्थिति बन गई।
बेतवा नदी के गंज पुल पर करीब 5 फीट पानी भरने से सिरोंज, गुना, अशोकनगर, बीना, कुरवाई आदि स्थानों का संपर्क टूट गया है। वहीं बरी घाट बाईपास पुल पर करीब 2 फीट पानी भरने से विदिशा, भोपाल, शमशाबाद का संपर्क टूट गया है। क्षेत्र में लगातार हो रही बारिश के चलते नदी का जलस्तर बढ़ रहा है। फिलहाल क्षेत्र में पुलिस ने कड़ी सुरक्षा के इंतेजाम कर दिये हैं।
https://vimeo.com/579053266